**Høstleir Holmenspeiderne 2017**

Tema: Angry birds  
Rammer:   
Ankomst: Fredag kl 20.  
Avreise: Søndag kl 15

Ledere sover i hytta eller i eget telt. Felles måltider. Speiderne sover i patruljetelt / lavvo.

**Ansvarsområder:**Leirsjef:Katapultsjef:  
Matsjef (bestiller på Kolonial):  
Leirbål og nattmanøver:  
Inspeksjon.  
Førstehjelpsansvarlig:

**Program:  
Fredag**:  
20:00: Opprigg av leir, felles kveldsmat, info om morgendagen.   
22:30: Ro i leiren  
**Lørdag:**  
08:00: Flaggheis og ord for dagen  
08:15: Frokost (lederne ordner)  
09:00: Inspeksjon  
09:30: Patruljeførersamling – brief om dagen, tips og triks  
10:00: Demonstrasjon av katapultmodell, gjennomgang av surringer  
11:30: Patruljene bygger  
12:30: Lunsj  
13:30: Bygging fortsetter  
15:00: Skytekonkurranse og bedømming av katapultene  
16:00: Oppryddning  
(fri )  
18:30: Middag  
19:30: Leirbål (patruljene har ett innslag hver)  
20:00: nattmanøver – skotter og engelskmenn Angry birds edition  
21:00: Nattkino i hytta – Flukten fra Hønsegården. Roverbilm etterpå.  
 Popcorn og kakao. Bedømming av kostymer  
22:30: Stille i teltene

**Søndag:**  
08:00: Flaggheis og ord for dagen  
08:15: Frokost (lederne ordner)  
09:00: Inspeksjon  
10:00: Førstehjelpsøvelse  
11:30: Lunsj  
12:30: Rydde og pakke  
14:30: Premier og oppsummering  
15:00: Avreise

**Aktivitet: Katapultbygging**Vise en katapult og hoveddelene:  
Ramme, kastearm, prosjektilputen (der prosjektilet ligger), motvekt.Gå igjennom surringer – rundsrurring, vinkelsurring og kryssurring.Patruljene får raier og sisal og skal lage best mulig katapult.Prosjektilet er et angry birds-kosedyr, målet er en stabel pappkasser.

Poenggiving:  
Konstruksjon: 10 poeng (surringer og teknisk oppsett)  
Kvalitet: 10 poeng (hvor godt funker den)  
Presisjon: 10 poeng (dersom de treffer målet)

**Aktivitet: Leirbål**Lederne er leirbålsledere og setter i gang, introduserer innslag og har ett innslag selv.

* Sang: Bålets flammer
* Rop: Oggi oggi
* Innslag: Patrulje 1
* Sang: Brød med smør på
* Innslag: Patrulje 2
* Innslag: patrulje 3
* Sang: Hey Soul sister
* Innslag: Lederne – Amøbeleken
* Avslutning: tapto og speiderbønnen
* Info om nattmanøver

**Aktivitet: Nattmanøver – skotter og engelskmenn angry birds edition**Dette er en versjon av leken Skotter og engelskmenn (finnes i aktivitetsbanken).Du trenger: 10 egg pr lagTo esker (reder)Tau/ sperrebånd til å markere baserEt gullegg / påskeegg o.lFuglekostymer hvis du ønskerDeltagerne deles inn i to lag med hver sin base. Hvert lag har 10 egg som ligger i et rede midt i basen. Målet med leken er å ha flest mulig egg i sin base når leken slutter.Deltagerne på hvert lag sniker seg bort til det andre laget og prøver å ta med seg ett eller flere egg tilbake til sin base. Hvis de blir fanget av forsvarerlaget må de gi fra seg egget og gå tilbake til basen.

Regler:Det er ikke lov til å være nærmere sin base enn 3 meter. Dersom en fra motstanderlaget kommer seg inn i basen kan de ikke fanges før de forlater basen (3 meter ut fra redet).Dersom man blir fanget av motsanderlaget må man gi fra seg egget og gå tilbake til basen. Personen som tar tilbake et egg kan bli fanget av motstanderen.

Det gylne egg: En leder er gåsa med gullegget. Gullegget er verdt 5 poeng. Gåsa kan prøve å komme seg fri fra de som fanger han/henne (tilpass motstanden til speiderne).

Når leken er ferdig teller man opp hvem som har flest poeng.

**Aktivitet: nattkino**Alle speidere og ledere inviteres til nattkino på hytta. De som har med fuglekostymer har på seg dette, og man kan ha en konkurranse. Lederne lager popcorn og kakao til alle mens man ser filmen.

**Aktivitet: Førstehjelpsøvelse med tre poster.**

* Post 1: Bilulykke. To biler har krasjet. En sjåfør er bevisstløs i forsetet, den andre sjåføren har kutt i ansiktet, og er hysterisk.
  + Markør 1:
    - Symptomer: Bevisstløs, blåmerke i ansiktet og mage (indre blødninger)
    - Behandling: frie luftveier, sjekke etter skader
  + Markør 2:
    - Symptomer: Bevisst, hysterisk, kutt i ansiktet
    - Behandling: Fjerne fra skadestedet, roe ned. Stoppe blødning i ansiktet. Holde varm og trygg
  + Ellers: Sikre skadested (skru av tenninger, sette opp varseltrekant). Varsle.
* Post 2: Allergi. En speider har fått i seg noe den er allergisk mot og har fått et allergisk sjokk

Markør 1:

* + - Symptomer: Bevisstløs, hoven hals. Epi-penn i lomma
    - Behandling: frie luftveier, pasientundersøkelse (for å finne allergipenn/tablett), stabilt sideleie, holde varm og god. Ringe 113
* Post 3: Pågående blødning. En speider har kuttet seg med kniv / øks
  + Markør 1:
    - Symptomer: Bevisst (evt bevisstløs om det er lettere) , stort kutt i arm, mye blod
    - Behandling: Trykk på sår, heve skadested. Bandasje. Sjekke etter andre skader Ringe 113, holde pasienten varm og god.

Tips til gjennomføring:   
Ta en evaluering på slutten av hver post før de går videre – hva skjedde, hvorfor gjorde dere det dere gjorde, hva kunne vært gjort annerledes?  
Ha en felles gjennomgang på slutten , så kan alle dele det de har lært.

**Aktivitet: Inspeksjon**Hensikten med inspeksjon er å lære speiderne til å ha orden på leirplassen og seg selv. Forslag til poenggiving:

|  |  |  |
| --- | --- | --- |
| Kategori | Maks poeng | Hva sjekkes |
| Orden i teltet | 10 | Personlig utstyr i sekk, liggeunderlag pent lagt ut. Generell orden |
| Orden på leirområdet | 10 | Ligger det søppel eller flis rundt omkring?  Er utstyret samlet sammen?  Oppvasken tatt? |
| Stil og sveis | 10 | Er speiderskjerf og skjorte på? Ser det ordentlig ut?  Er hender rene og pene? |
| Det lille ekstra | 5 | Står de pent under inspeksjon? Har de pyntet området ekstra? |